Високоскоростен влак дерайлира във Франция, десетки пострадаха
Автор: Екип Blagoevgrad24.bg 12:09 / 05.03.2020 Коментари (0) 179
Високоскоростен влак, свързващ Колмар, Източна Франция, със столицата Париж, е дерайлирал днес северно от Страсбург, предаде БТА. Машинистът е тежко ранен. Пострадали са още 20 човека, а във влака е имало 300 души.
Инцидентът е станал в 7.19 ч. (8.19 ч. българско време). Влакът се е движел със скорост от 270 километра в час.
Движението в този участък от железопътната линия е спряно. Влаковете се пренасочват. Пътници разказаха, че са чули внезапен удар, след което влакът спрял и излязъл от релсите. Предницата на локомотива е повредена, показват кадри, публикувани във в. "Дерниер нувел д'Алзас".
През 2015 г. високоскоростен влак дерайлира между Париж и Страсбург по време на тестови пробег преди линията да бъде пусната в действие. Тогава загинаха 11 душис. Предполага се, че причина за днешната катастрофа е свличане на насип върху железопътната линия.